stanford-oval/wikipedia huggingface dataset:
מאיטג
היסטוריה

ב-1893 הקים פרדריק מאיטג חברה בשם Maytag Washing Machine Company. בנו החל לנהל את החברה בשנת 1926 וניהל אותה עד לשנת 1940. במהלך השפל הגדול החברה הייתה בין הבודדות שנתנו רווח לבעלים. בשנת 1938 במפעלי החברה פרצה שביתה שהסתיימה רק בהתערבות הצבא. באותה תקופה לצורכי פרסום החברה החלה לייצר מכונית קטנה לנוסע בודד Maytag Toy Racer. במהלך מלחמת העולם השנייה מפעלי החברה עברו לייצור תחמושת וציוד נוסף לצורכי הצבא. בשנת 1946 ייצור מכונות כביסה חודש ובשנת 1949 הוקם מפעל חדש. באותה תקופה החברה החלה לייצר מכשירי חשמל נוספים דוגמת תנורי אפיה ומקררים. במהלך שנות ה-50 החברה החלה לייצר מייבשים ורצתה להגיע לקו מלא של "מוצרים לבַנִים". בסופו של דבר, לאור התחרות הקשה, הוחלט להתרכז בייצור מכונות כביסה ומיבשים תוך מכירת מוצרים נוספים שמיוצרים על ידי יצרנים אחרים.
בסוף שנות ה-70 כ-70% ממשקי הבית בארצות הברית השתמשו בתוצרת של מאיטג. בשנת 1986 נרכש מותג  Magic Chef והחברה הכפילה את עצמה. בשנת 1988 החברה קיבלה שליטה על Hoover ונכנסה לשוק באירופה. בשנת 1991 נבנה מפעל חדש בטנסי.
בשנת 2001 החברה רכשה שליטה על חברת Amana Corporation. באותה שנה לראשונה בראש החברה הועמד מישהו שלא ממשפחת המייסדים. באותה תקופה התחרות בשוק הוחרפה ומאיטג התקשה לעמוד בה. עלויות הייצור גדלו ושילוב Amana היה קשה מבחינה כלכלית. קו חדש של מוצרים לא זכה להצלחה והיו תלונות רבות מצרכנים על איכות ירודה. בשנת 2007 החברה נאלצה לבצע ריקול של 250 אלף מכונות כביסה.
באפריל 2006 הוכרז על מכירת החברה ל"וירפול" תמורת 1.7 מיליארד דולר. הבעלים החדשים הכריזו על צמצומים בצוות הניהולי וסגירת מספר מפעלים ותיקים. תחת וירפול ייצור מותגי החברה נמשך תחת שמות שונות - Amana, Caloric, Magic Chef, Maytag ועוד. החברה פועלת בארצות הברית, בריטניה, יפן ואוסטרליה.
יצחק אשכנזי (רופא)

| --- | --- |

 לידה:  1957 (בן 67 בערך) 
 לימודי רפואה:  בית הספר לממשל ע"ש קנדי באוניברסיטת הרווארד, אוניברסיטת תל אביב, האוניברסיטה העברית בירושלים 
 תפקידים:  רופא 
 
יצחק אשכנזי (נולד ב-1957 בישראל) הוא רופא ופרופסור ישראלי מומחה ברפואת אסונות (אנ') באוניברסיטת בן-גוריון בנגב ויועץ באוניברסיטת הרווארד. אשכנזי נחשב לאחד המומחים המובילים בעולם בהיערכות רפואית למצבי חירום ואסונות מורכבים.
ביוגרפיה > שירות צבאי

בשנת 1982 התגייס לחטיבת הצנחנים כרופא צבאי ולאחר ארבע שנות שירות, החל את התמחותו ברפואת עיניים במרכז הרפואי שיבא ב-1986.
בשנת 1993 התנדב אשכנזי שוב לצה"ל, הפעם כראש שירותי הרפואה ביהודה ושומרון. לאחר שנת שירות, קודם לראש מחלקת בריאות הציבור בחיל הרפואה.
בשנת 1997 הועלה לדרגת אלוף-משנה. הוא הוביל צוותי משלחות רפואיות לתת סיוע לניצולי השגרירות בניירובי, לאחר מתקפת הטרור (אוגוסט 1998), לאסון בטורקיה (באוגוסט ונובמבר 1999) ובאסון ביוון (ספטמבר 1999).
ביוגרפיה > היערכות לאסונות ותגובת חירום

אשכנזי משמש כפרופסור לרפואת אסונות באוניברסיטת בן-גוריון בנגב ויועץ באוניברסיטת הרווארד, המרכזים לבקרת מחלות ומניעתן, משרד הבריאות ושירותי האנוש של ארצות הברית, המחלקה לביטחון פנים של ארצות הברית, וכן סוכנויות לאומיות ובינלאומיות אחרות.
הוא ניהל את פרויקט המוכנות לטרור עירוני ביוזמת המנהיגות הלאומית להיערכות (NPLI), תוכנית משותפת של בית הספר לבריאות הציבור של הרווארד (HSPH) ובית הספר לממשל ג'ון פ. קנדי מיולי 2007 ועד אפריל 2013.
ביוגרפיה > השכלה והסמכה מקצועית

דוקטור לרפואה, האוניברסיטה העברית בירושלים, 1982
רישיון לעסוק ברפואת עיניים, ההסתדרות הרפואית בישראל, 1992
תואר שני ברפואת עיניים, אוניברסיטת תל אביב, 1993
תעודה במינהל רפואה, מכללת הגליל, 1996
תואר שני במנהל ציבורי, בית הספר לממשל ג'ון פ. קנדי, אוניברסיטת הרווארד, 2000
תואר שני בביטחון לאומי, אוניברסיטת חיפה, 2006
עבודתו

במהלך עשרים השנים האחרונות, אשכנזי העביר קורסים ברפואת אסונות; ניהול אסונות; מנהיגות בזמן משבר; טרור עירוני והכנת מערכות בריאות למשבר. הוא פרסם יותר ממאתיים מאמרים בכתבי עת רפואיים ומדעיים, והציג את עבודתו ברחבי צפון ודרום אמריקה, אפריקה, אירופה אסיה והמזרח התיכון. בשתים עשרה השנים האחרונות קיבל אשכנזי מדליות כבוד נשיאותיות על סיוע הומניטרי מטורקיה ויוון; נשיא רואנדה; הקהילה היהודית בצרפת, טורקיה, איטליה וארצות הברית; והקהילות היהודיות המאוחדות.
פרסומים נבחרים

Marcus, LJ, Ashkenazi, I, Dorn, B., & Henderson, J. (2008). מטה-מנהיגות: הרחבת היקף והיקף בריאות הציבור. מנהיגות בבריאות הציבור, 8 (1&2), 2008.
אשכנזי, א. הפתעה צפויה - רעידת האדמה בסצ'ואן ב-2008. הרפואה. 2008 יולי; 147(7):578-86, 664.
פינקרט, מ, בלוך, י, שוורץ, ד, אשכנזי, א, נחלה, ב, מסד, ב, פרס, מ, ובר-דיין, י. (2007) מנהיגות כמרכיב של בקרת קהל בבית חולים העוסק ב תקרית של נפגעים המוני: לקחים מהפרעות אוקטובר 2000 בנצרת. רפואה קדם-אשפוזית ואסונות. 2007 נובמבר-דצמבר; 22(6):522-6.
לרנר EB, O'Connor RE, Schwartz R, Brinsfield K, Ashkenazi I, Degutis LC, Dionne JP, Hines S, Hunter S, O'Reilly G, Sattin RW. פציעות הקשורות לפיצוץ מטרור: נקודת מבט בינלאומית. טיפול חירום טרום-אשפוזי. 2007 אפריל-יוני; יא(2):137-53.
פלץ ר, אשכנזי I, Schwartz D, Shushan O, Nakash G, Leiba A, Levi Y, Goldberg A, Bar-Dayan Y. ניהול מערכת הבריאות באסון והנהגת התערבות במשבר בתאילנד - לקחים שנלמדו מאסון הצונאמי ב-2004. רפואה קדם-אשפוזית ואסונות. 2006 ספטמבר-אוקטובר; 21(5):299-302.
מגנזי ר, דנקנר ר, שני מ, לוי י, אשכנזי א, ראובני ח. השוואת שירותי בריאות לחיילי קריירה בכל העולם. רפואה צבאית. 2005 דצמבר; 170(12):995-8.
Carasso S, Shmueli T, Arnon R, Ashkenazi I. מאפייני קבלת חיילי צה"ל בחדרי מיון בבתי חולים בצפון ישראל בין מאי 2002 לאפריל 2003. הרפואה. 2004 ינואר; 143(1):8-11, 88, 87.
גדלביץ' מ', אשכנזי א'. הדברת זיהומים בצוות חילוץ רעידת אדמה. אִזְמֵל. 30 באוקטובר 1999; 354(9189):1564.
אשכנזי א. האסון בטורקיה — חשבון אישי. כתב העת של ההסתדרות הרפואית בישראל. 1999 אוקטובר; א(2):73-4.
כץ J, Gdalevitz M, Ashkenazi I, Shemer J. מגמות באפידמיולוגיה של נגיף הרפס סימפלקס מסוג 1 בקרב אוכלוסיית הצעירים בישראל. הַדבָּקָה. 1999; 27(4-5):295-7.
Mandel Y, Grotto I, Gdalevich M, Mimouni D, Ashkenazi I, Haviv J, Shpilberg O. האם דו-קיום של מוטציות בגנים של פקטור V ו־MTHFR הוא גורם נטייה לנמק עור מסיבי עקב לוקסוסצליזם? ריווי בריאות הציבור. 1998; 26(3):265-70.
הערות שוליים

↑  Ashkenazi, Isaac (23 באפריל 2013). "Harvard School of Public Health - FORUM". www.hsph.harvard.edu. HSPH. {{cite web}}:  (עזרה)
↑  Ashkenazi, Isaac. "Ben-Gurion University of the Negev" (PDF). PREPARED center for Emergency Response Research. Public Health.
↑  Ashkenazi, Isaac. "Israel Home Land Security, Advisory Board" (PDF). IHLS.
↑  Ashkenazi, Isaac. "Ashkenazi's Bio". MetaLeadership. MetaLeadership.ORG.
↑  Ashkenazi, Isaac. "College of Law and Business". NIRED. College of Law and Business, Ramat Gan, Israel.
↑  Ashkenazi, Isaac. "Faculty of Health Sciences". Ben Gurion University of the Negev.
↑  National Preparedness Leadership Initiative web site
↑  Weiner, R. (2009, 23 July). Israelis share expertise in responding to terror. New Jersey Jewish News. Retrieved on March 9, 2010 from http://njjndev.com/njjn.com/072309/njIsraelisShareExpertise.html
↑  University of Georgia College of Public Health presentation. Retrieved on March 9, 2010 from http://www.publichealth.uga.edu/events/galleries/ashkenazi.html
↑  Harvard Kennedy School biography
אשכנזי במאמצי חילוץ ב-1999 באיזמיט, טורקיה
מאייד סיבובי

מאייד סיבובי עם מערכת קירור ומשאבת ואקום
מאייד סיבובי (בלועזית: רוטרי אוופורטור, באנגלית: Rotary Evaporator), הוא מכשיר נפוץ המשמש במעבדות כימיות להסרה יעילה ועדינה של ממסים מדגימות על ידי אידוי, ולתהליך זיקוק הדגימות. תהליך הזיקוק משמש להסרת ממסים נדיפים מתערובות נוזליות באמצעות אידוי והתעבות שלאחר מכן. בנוסף, משמשים מאיידים סיבוביים גם בגסטרונומיה מולקולרית להכנת תזקיקים ותמציות.
מערכת אידוי סיבובית פשוטה הומצאה על ידי לימן סי קרייג (Lyman C. Craig). מערכת פשוטה יוצרה באופן מסחרי לראשונה על ידי החברה השווייצרית ביכי (Büchi) בשנת 1957.
מבנה המכשיר

קיימים סוגים שונים של מאיידים סיבוביים בנפחים שונים, החל ממכשירים מעבדתיים בעלי קיבולת של 1 ליטר, ועד למכשירים תעשייתיים בעלי קיבולת של 20 או 50 ליטר.
מרכיביו העיקריים של מאייד סיבובי הם:
מנוע המסובב את בקבוק האידוי או הבקבוקון המכילים את דגימת החומר.
צינור אדים המהווה את הציר לסיבוב הדגימה, ומהווה צינור אטום לוואקום עבור האדים הנמשכים מהדגימה.
מערכת ואקום, להפחתה של הלחץ בתוך מערכת האידוי.
אמבט נוזלים מחומם (בדרך כלל מים) לחימום הדגימה.
מעבה עם סליל בו זורם נוזל קירור, או "אצבע קרה" שאליה מוזרמות תערובות נוזל קירור, כגון קרח יבש ואצטון.
בקבוק לאיסוף בתחתית המעבה, לתפיסת הממס המזוקק לאחר התעבותו.
בקר לשליטה על הטמפרטורה, מהירות הסיבוב, והואקום.
הערות שוליים

↑  Harwood, Laurence M. (1990). Experimental organic chemistry : principles and  practice. Christopher J. Moody. Oxford [England]: Blackwell Scientific Publications. ISBN 0-632-02016-4. OCLC 18589460.
↑  Craig, L C.; Gregory, J D.; Hausmann, Werner. (1950-11-14). "Versatile Laboratory Concentration Device". Analytical Chemistry (באנגלית). 22 (11): 1462–1462. doi:10.1021/ac60047a601. ISSN 0003-2700.
מאחזק מצנחים

מאחזק מצנחים, ובגרסה נפוצה יותר מקפל מצנחים, הוא אדם העוסק בתחזוקה של מצנחים, לשם שימוש בטוח בהם. על מאחזק המצנחים להכיר את המאפיינים הטכניים של המצנח ואת הרגולציה והטכניקה הכרוכה בקיפול המצנח ובתחזוקתו.
קיפול מצנחים הוא משימה תובענית וקפדנית, הנעשית למטרות צניחה צבאית וצניחה ספורטיבית. בריתמת צניחה קיימים שני מצנחים, ראשי ורזרבי. את המצנח הראשי יכול לקפל צנחן מוסמך או מקפל מצנחים מוסמך; את המצנח הרזרבי יכול לקפל רק מקפל מצנחים המוסמך לקיפול מצנחים רזרביים.
על פי הנהלים, תוקף הקיפול של מצנח מחומרי ניילון מתקדמים (בניגוד למשי) הוא 120 יום. לאחר שפג תוקף הקיפול יש לפתוח ולקפל את המצנח שנית לפני הקפיצה. גם בצבא וגם באזרחות קיפול מצנחים מהווה מקצוע בפני עצמו, הנפרד מן הצניחה.
קיפול מצנח על ידי אדם לא מנוסה יכול לקחת אפילו שעה וחצי ולאחר שנצבר ניסיון סביר ניתן לקפל את המצנח בכ-20 דקות.
קיפול מצנחים צבאי

צבאות בעולם מכשירים מקפלי מצנחים, לתמיכה בכוחות הצנחנים שלהם ובמשימות של תובלה אווירית מוצנחת. פעמים רבות מקפלי המצנחים עוברים קורס צניחה, כדי לסייע להם להבין טוב יותר את פעולת המצנח ולהניע אותם לשמור על רמת בטיחות גבוהה.
קיפול מצנחים צבאי > בארצות הברית > בצבא ארצות הברית

צבא ארצות הברית הקים את יחידת הצנחנים הראשונה שלו ב-1940. ביחידה קטנה זו כל צנחן קיפל בעצמו את מצנחו. עם הקמת הדיוויזיות המוצנחות במלחמת העולם השנייה הפסיק הצבא לאמן את הצנחנים בקיפול מצנחים, והקים יחידות תמיכה העוסקות בקיפול מצנחים. ראשוני המקפלים קיבלו את הכשרתם בפורט בנינג שבמדינת ג'ורג'יה. מאז 1951 נערכת הכשרה זו בפורט לי שבמדינת וירג'יניה.
מקפלי המצנחים עוברים קורס צניחה, ועל פי המסורת הם נדרשים לצנוח בכל מצנח שיוגש להם, בלי לבדוק מי עסק בקיפולו. מוטו היחידה הוא "I will be sure always" ("אהיה בטוח תמיד").
קיפול מצנחים צבאי > בצה"ל

בצה"ל מיועד תפקיד זה בעיקר לחיילות, המשרתות תחת חטיבת המרום. לפני הרחבת תפקידי החיילות בצה"ל נחשב תפקיד מקפלת המצנחים לתפקיד המשמעותי ביותר שיכולה חיילת למלא בשירות הצבאי.
קיפול מצנחים אזרחי

מקפלי מצנחים לצניחה ספורטיבית אזרחית עוברים בדרך כלל רישוי של רשויות התעופה האזרחית, איגודי תעופה אזרחית או איגודי צניחה. מערכת הרישוי משתנה ממדינה למדינה, אך בדרך כלל ישנן רמות אחדות של הסמכה.
במועדוני צניחה חופשית בישראל, כאשר צנחן שוכר מצנח של המועדון, באפשרותו לשלם למקפל המצנחים של המועדון בתמורה לקיפול המצנח או לקפל את המצנח בעצמו, כאשר הצנחן עובר ביקורת של מקפל מקצועי בשלוש נקודות בדיקה קבועות.
סיכת מקפל מצנחים של צבא ארצות הברית
מאו מצרי

| --- | --- |

 ארץ מוצא:  מצרים
 מיון
 משפחה:  חתוליים
 מין:  חתול בר
מאו מצרי קשור
מאו מצרי הוא גזע של חתול הבית.
היסטוריה של הגזע

יש המאמינים כי המאו המצרי הוא צאצא של החתול שהמצרים הקדמונים סגדו לו, משום שעל מצחו יש דוגמה הדומה לחיפושית פרעה ואותה הדוגמה מופיעה גם על מצחם של פסלי חתולים עתיקים. אחרים סוברים כי המאו גודל במכוון כדי שידמה לחתול העתיק, וכי הוא איננו קרוב משפחה שלו. המאו נראה לראשונה באירופה בתערוכת חתולים ברומא בשנות החמישים. הובא לארצות הברית על ידי נטלי טרובטסקוי, נסיכה גולה מרוסיה, שהגיעה ביחד עם חתוליה בשנת 1956 ועוררה את עניינם של המגדלים האמריקאים. עד שנות השמונים, כל חתולי הגזע שחיו בארצות הברית היו צאצאיהם של אותם החתולים שהביאה נטלי. בשנות השמונים הגיעו לארצות הברית חתולים נוספים שהעשירו את מאגר הגנים.
המילה "מאו" פרושה במצרית קדומה 'חתול'.
מבנה כללי

משקלו של חתול המאו המצרי הוא 3–5 ק"ג.
פרוותו קצרה. דוגמת הפרווה המרשימה שלו מורכבת מנקודות מוארכות שהן למעשה פסים מקוטעים. ישנם ארבעה זנים: זן כסוף - בעל גוף כסף עם כיתום אפור כהה, זן ארד - בעל גוף בצבע דבש עם כיתום חום כהה, זן עשן - שגופו אפור כהה עם פרווה תחתית לבנה וכיתום שחור, וזן בגון בדיל - בעל גוף בצבע החול עם כיתום אפור כהה או חום.
למרות מראהו הרזה והעדין, זהו חתול חזק מאוד ואתלטי. הוא נחשב לאחד מחתולי הבית המהירים, אם לא המהיר שבהם, ומסוגל להגיע לכמעט 50 קמ"ש.
בתרבות

חתול מאו מצרי מוזכר בסדרת הספרים "39 רמזים", כאחד מגיבורי הסדרה.
מגפת הקורונה בעיר ניו יורק

הנדבק הראשון של מגפת הקורונה בעיר ניו יורק אומת במרץ 2020 והייתה חלק ממגפת הקורונה בארצות הברית.
היסטוריה

הנדבק הראשון של מגפת הקורונה בעיר ניו יורק אומת במרץ 2020 באישה שהגיעה מאיראן, מדינה שכבר נפגעה באותה תקופה מהמגפה. כמעט חודש לאחר מכן, הייתה ניו יורק למטרופולין שנפגע הכי קשה בארצות הברית. בחודש אפריל כבר היו בעיר מקרי קורונה מאומתים רבים יותר מאשר בסין, בריטניה או איראן, ובמאי היו מקרים רבים יותר מכל מדינה אחרת מחוץ לארצות הברית.
ב־20 במרץ הוציאה לשכת המושל צו לסגירת עסקים לא חיוניים, והייתה הפחתה בתדירות התחבורה הציבורית. מאות אלפי תושבי ניו יורק הפכו למחוסרי עבודה, עם הכנסות מיסים אבודות, המוערכות בהיקף של מיליארדים. מערכת האבטלה בעיר קרסה בעקבות זינוק בתביעות, וראש העיר ביל דה בלאזיו דרש סיוע פדרלי כדי לשמור על שירותים בסיסיים.
ניו יורק נכנסה לסגר בן 78 יום. לאחריו, העיר נכנסה לשגרה בצל הנגיף. הוצגה תוכנית יציאה המורכבת מ-4 שלבים. שלב 1 של פתיחה מחודשת בעיר ניו יורק החל ב־8. ביוני. ב־22 ביוני עבר האזור לשלב 2 המושל קואומו הודיע בסוף יוני כי קניונים יצטרכו להתקין מערכות מיזוג סינון וירוסים לפני פתיחה מחדש. ב־6 ביולי העיר ניו יורק נכנסה לשלב 3, למעט ארוחות פנים. ב־20 ביולי נכנס האזור לשלב 4. ב־17 באוגוסט הודיעה קואומו שמכוני כושר ומרכזי כושר יוכלו להיפתח מחדש החל מה - 24 באוגוסט ולא יאוחר מ-2 בספטמבר. מכוני הכושר יידרשו להגביל את תכולתם ל-33%, להטיל חובת עטיית מסכות בכל עת ולשמור על מערכות אוורור תקינות. במסיבת עיתונאים שהתקיימה ב-9 בספטמבר, הודיע קואומו כי העיר ניו יורק תורשה לחדש את שירותי האוכל הפנימי בתפוקה של 25% ב-30 בספטמבר.
ב-6 באוקטובר הוצגה תוכנית "רמזור" בעיר. היא עודכנה בהמשך.
ב-15 במרץ נסגרו בתי הספר והתלמידים עברו ללמוד מרחוק. התלמידים שבו לבתי הספר ב-29 בספטמבר וב-1 באוקטובר. לאחר תקופה בה הלמידה באזורים השונים נקבעה לפי צבע האזור, ב-19 בנובמבר, ראש העיר הודיע על סגירת כל בתי הספר הציבוריים.
בדצמבר, בעקבות עלייה בתחלואה, המושל קואומו השיב את האיסור על מסעדות להושיב לקוחות בפנים. באמצע פברואר 2021 הותר למסעדות לשוב לערוך שולחנות בפנים, ברבע מהתפוסה המלאה. במרץ נפתחו התיאטראות ובתי הקולנוע עם מגבלות תפוסה. זאת כחלק מתוכנית ההקלות. בסוף אפריל הודיע ראש העיר ביל דה בלאזיו שהעיר תיפתח באופן מלא ב-1 ביולי. ביולי, למרות עליה, סירב להשיב חובת מסיכה במבנה סגור. בהמשך קידמו תו ירוק. החל ב-20 באוגוסט.
בשנת 2021, נפתחה חקירה פדרלית במסגרתה נבדק אם ממשלו של קואומו שינה נתונים שהופיעו בדו"ח על התמותה בבתי אבות בעיר.
המגפה המתמשכת היא האסון הקטלני ביותר, לפי מספר המתים, בהיסטוריה של העיר ניו יורק. מתו כמעט 55,400 איש עד שלהי אוגוסט 2021.
בניסיון לעודד התחסנות במנת דחף של חיסון נגד COVID-19, ראש העיר ביל דה בלזיו הודיע כי כל מי שיקבל בניו יורק את מנת הדחף, עד סוף 2021, יקבל לכיסו 100 דולר. קודם לכן, דה בלזיו הורה על חובת חיסון הן עבור עובדים במגזר הציבורי בעיר והן עבור עובדי המגזר הפרטי. במקביל, בעקבות התפרצות וריאנט אומיקרון של נגיף הקורונה, הודיע ראש העיר הנבחר של ניו יורק, אריק אדמס, על דחיית טקס ההשבעה שלו, שאמור היה להתקיים ב-1 בינואר. בסוף 2021 החלה עליה חדה בכמות הנדבקים. המספרים צנחו לאחר אמצע ינואר 2022. בפברואר היו הקלות. עד אמצע מרץ 2022 ניתנו כ-17 מיליון מנות חיסון בעיר.
ראו גם

מגפת הקורונה בארצות הברית
ישראל קליינר (ראש ישיבה)

| --- | --- |
אין תמונה חופשית
 לידה:  8 בספטמבר 1936 כ"א בתשרי ה'תרצ"ז 
 פטירה:  כ"ב בטבת ה'תשע"ו (בגיל 79)
 מקום קבורה:  הר המנוחות 
 תפקידים נוספים:  ראש ישיבה 
 
הרב ישראל קליינר (כ"א בתשרי ה'תרצ"ז, 8 בספטמבר 1936 - כ"ב בטבת ה'תשע"ו, 3 בינואר 2016) היה ראש ישיבת בית הכרם בירושלים.
ביוגרפיה

נולד בירושלים לרב משה וטויבע אסתר קליינר. למד בישיבת חפץ חיים בראשות הרב אהרן לייב שטיינמן, שאליו היה מקורב[דרוש מקור]. בהמלצת ראש ישיבת מיר הרב אליעזר יהודה פינקל עבר ללמוד בישיבת באר יעקב בעת היווסדה, שם היה לתלמידו של הרב משה שמואל שפירא שאף מזכיר חידושים משמו בספרו קונטרס הביאורים. בתשי"ז (1957) עבר ללמוד בישיבת בריסק אצל רבי יושע בער סולובייצ'יק כשבתקופה זו התקרב אל הרב מבריסק ולדרך לימודו.
נישא לנחמה לבית קרויז. לאחר נישואיו התגורר בירושלים בשכונת בית הכרם, רבי יוחנן טברסקי מטאלנה ביקש ממנו להחליפו במסירת שיעור לצעירים בבית הכנסת בשכונה. שיעור זה היווה גרעין לישיבת בית הכרם שהקים בבית הכנסת בשנת תשכ"ו (1966) אשר בשיאה מנתה כחמישים בחורים. בהמשך העביר את הישיבה לרחוב הטורים בשכונת מקור ברוך, ולצדה פתח כולל אברכים. הוא מסר שיעורים ושיחות אף לתושבי האזור. בשנת תשנ"ב (1992) נסגרה הישיבה ונותר רק כולל האברכים.
שיעוריו נמסרו כמעט מדי יום כשהוא נוהג למסור שיעור מיוחד בליל הושענה רבה שבו מתאספים עשרות מתלמידי ובוגרי הישיבה.
שיעוריו הודפסו בספרי "נחמת ישורון", מהם יצאו 18 כרכים בהם על מסכתות ברכות, שבת (ב"כ), פסחים (ב"כ) ביצה וחגיגה, ראש השנה וסוכה, יומא ומגילה, גיטין, קידושין, נדרים, יבמות וכתובות, כרך על הלכות תשובה ברמב"ם וכרך על סדר זרעים. מאמרים שלו התפרסמו בירחונים "הבאר" שיצא על ידי ישיבת באר יעקב, "קול התורה" ועוד. נודע גם כאיש השקפה ופולמוסן. בין היתר כתב מאמרי השקפה בירחון "לחושבי שמו" תחת שם העט אליקים געציל שפירא.
התגורר בשכונת כרם אברהם בירושלים והיה אב ל-11 ילדים.
נפטר בכ"ב בטבת ה'תשע"ו. הלווייתו יצאה מישיבתו והוא נקבר בהר המנוחות בירושלים.
לאחר פטירתו ממשיכו בנו הרב אליהו קליינר במסירת שיעורים ושיחות.
משפחתו

בנו הרב יעקב, ראש ישיבת "בית הלוי" של קהילת תורה ויראה בבית שמש
בנו הרב מאיר זאב, ראש כולל בירושלים
בנו הרב חיים, ר"מ בישיבת 'יד הלוי' בירושלים
בנו הרב אליהו, ממשיכו בראשות כולל 'בית הכרם' בירושלים
בנו הרב אברהם ישעיהו, ראש כולל 'אבן ישראל' בירושלים
חתנו הרב מאיר קסלר, רבה של מודיעין עילית
חתנו הרב אריה זילברשטיין, רבה של גבעת זאב החדשה
חתנו הרב אריה וולפא, כיהן כר"מ בישיבת 'תפארת ישראל' בירושלים עד לסגירתה בשנת ה'תשפ"ד
חתנו הרב רפאל קוט, ר"מ בישיבה לצעירים 'משכן ישראל' בירושלים
חתנו הרב אליהו רימר, ר"מ בישיבה הקטנה 'קול אריה' בירושלים
חתנו הרב אברהם נח כהן ר"מ בישיבת 'עטרת שלמה' (סורוצקין ) בירושלים
הערות שוליים

↑  קליינר, ישראל בן משה (לזכרו), ספר זיכרון כרם ישראל, באתר היברובוקס
↑  והחשכתי לארץ ביום אור - תולדות האדמו"ר מטאלנא, כסליו תש"ס, באתר אוצר החכמה
| --- | --- |
בקרת זהויות :  NLI: 987007263874305171  PLWABN: 9810594707705606  GND: 173563961  LCCN: n82230722  SUDOC: 074532685  VIAF: 18582406   WorldCat (עם VIAF): 18582406
מאו הוסויה

זהו שם יפני; שם המשפחה הוא .
מאו הוסויה (ביפנית: 細谷 真大; נולד ב-7 בספטמבר 2001) הוא כדורגלן יפני המשחק בעמדת החלוץ בקבוצת קאשיווה רייסול מליגת העל היפנית ובנבחרת יפן.
קריירת מועדונים

הוסויה, יליד איבראקי, גדל במחלקת הנוער של קאשיווה רייסול, ובשנת 2019 החל לשחק בקבוצה הבוגרת של המועדון במסגרת ליגת המשנה היפנית. בתום עונת 2019 העפיל עם המועדון לליגת העל היפנית.
קריירה בין-לאומית

ב-24 ביולי 2022 ערך הוסויה את הופעת הבכורה שלו בנבחרת יפן, בתיקו 0-0 נגד נבחרת סין במסגרת אליפות מזרח אסיה 2022.
נכלל בסגל נבחרת יפן לטורניר גביע אסיה 2023.
נכלל בסגל הנבחרת האולימפית של יפן לטורניר הכדורגל באולימפיאדת פריז (2024).
הערות שוליים

↑  🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
↑  U-23日本代表 メンバー・スケジュール（7.11-8.11 フランス） 第33回オリンピック競技大会（2024／パリ） באתר הרשמי של התאחדות הכדורגל היפנית, 3 ביולי 2024 (ביפנית)
| נבחרת יפן – גביע אסיה בכדורגל 2023 |
| --- | --- | --- |
|  1 מאקאווה •  2 סוגאווארה •  3 טאניגוצ'י •  4 איטקורה •  5 מוריטה •  6 אנדו •  7 מיטומה •  8 מינאמינו •  9 אואדה •  10 דואן •   11 הוסויה •  12 נוזאווה • 13 נקמורה •  14 ג'. איטו • 15 מצ'ידה • 16 מאיקומה • 17 הטאטה • 18 אסאנו • 19 נקאיאמה • 20 קובו • 21 ה. איטו • 22 טומיאסו • 23 סוזוקי • 24 וטאטנבה • 25 מאדה • 26 סאנו • מאמן: מוריאסו |  1 מאקאווה •  2 סוגאווארה •  3 טאניגוצ'י •  4 איטקורה •  5 מוריטה •  6 אנדו •  7 מיטומה •  8 מינאמינו •  9 אואדה •  10 דואן •   11 הוסויה •  12 נוזאווה • 13 נקמורה •  14 ג'. איטו • 15 מצ'ידה • 16 מאיקומה • 17 הטאטה • 18 אסאנו • 19 נקאיאמה • 20 קובו • 21 ה. איטו • 22 טומיאסו • 23 סוזוקי • 24 וטאטנבה • 25 מאדה • 26 סאנו • מאמן: מוריאסו | יפן |
| נבחרת יפן – אולימפיאדת פריז 2024 |
| --- | --- | --- |
|  1 קוקובו •  2 האנדה •  3 נישיו •  4 סקינה •  5 קימורה •  6 קוואסאקי •  7 ימאמוטו •  8 פוג'יטה •  9 פוג'יו •  10 סאיטו •   11 הוסויה •  12 נוזאווה • 13 אראקי •  14 מיטו • 15 טאקאי • 16 אוהאטה • 17 הירקאווה • 18 סאטו • מאמן: אויווה |  1 קוקובו •  2 האנדה •  3 נישיו •  4 סקינה •  5 קימורה •  6 קוואסאקי •  7 ימאמוטו •  8 פוג'יטה •  9 פוג'יו •  10 סאיטו •   11 הוסויה •  12 נוזאווה • 13 אראקי •  14 מיטו • 15 טאקאי • 16 אוהאטה • 17 הירקאווה • 18 סאטו • מאמן: אויווה | יפן |
מור גולן

מור גולן (נולד ב-23 ביוני 1983) הוא כדורגלן עבר ישראלי ששיחק בעמדת החלוץ.
קריירה

גולן התחיל את הקריירה שלו במחלקת הנוער של בני יהודה תל אביב. ב-18 במאי 2001 ערך את הופעת הבכורה שלו בקבוצה הבוגרת בניצחון 0-1 נגד הפועל צפרירים חולון. ב-5 בנובמבר 2002 הבקיע את שער הבכורה שלו בקבוצה הבוגרת בהפסד 3-2 למ.כ. נצרת עילית במסגרת גביע הטוטו. ב-21 בינואר 2003 הבקיע צמד שהציל את קבוצתו מהפסד לאחר שהייתה בפיגור 3-1 במשחק נגד מ.כ. נצרת עילית גם הוא במסגרת גביע הטוטו. בעונת 2003/2004 סיים את גיל הנוער ותפס מקום בהרכב של בני יהודה. ב-6 בדצמבר 2003 הבקיע את שער הבכורה שלו בליגת העל בניצחון 1-2 נגד מכבי אחי נצרת. בתחילת עונת 2004/2005 נפצע וגמר את העונה.
בקיץ 2005 התאושש מהפציעה והושאל להכח עמידר רמת גן מהליגה הלאומית. בסיום העונה עלה עם הקבוצה לליגת העל ונשאר במועדון גם לקראת עונת 2006/2007.
לאחר שהכח חזרה לליגה הלאומית, חתם בעירוני ראשון לציון. את העונה סיים 10 שערים והיה מלך השערים של המועדון, אך בסיום העונה המועדון ירד לליגה הארצית. בקיץ 2008 חתם בהפועל רמת-גן גבעתיים, ועם 8 שערים בליגה הוא היה שותף לחזרה של המועדון לליגת העל לראשונה לאחר 20 שנה בליגות הנמוכות.
בקיץ 2010 הצטרף לבית"ר שמשון תל אביב. ב-29 בנובמבר 2010 הבקיע את צמד הבכורה שלו בקריירה בהפסד 5-2 נגד עירוני ראשון לציון. בקיץ 2013 פרש מכדורגל.
גולן שיחק בצעירותו בכל נבחרות הנוער והנבחרת הצעירה של ישראל, אך לא זכה לשחק עבור הנבחרת הבוגרת.
בספטמבר 2010 נישא לבחירת ליבו, שירן.
ישראל קליינר (מתמטיקאי)

| --- | --- |
אין תמונה חופשית
 לידה:  המאה ה־20 
 ענף מדעי:  מתמטיקה, היסטוריון של המתמטיקה 
 מקום לימודים:  אוניברסיטת מקגיל 
 מנחה לדוקטורט:  Joachim Lambek 
 פרסים והוקרה:  פרסי פאול ר. האלמוס - לסטר ר. פורד (1995)  Carl B. Allendoerfer Award (1987, 1992)  פרס ג'ורג' פוליה (1992) 
 
ישראל קליינר הוא מתמטיקאי קנדי וחוקר ההיסטוריה של המתמטיקה.
חייו

קליינר קיבל את הדוקטורט שלו ב-1967 באוניברסיטת מקגיל. המנחה שלו היה יואכים למברק. נושא עבודת התזה היה Lie modules and rings of quotients. קליינר היה פרופסור למתמטיקה באוניברסיטת יורק החל מ-1965, ושם היה אחראי על תוכנית הלימודים למורים למתמטיקה. הוא התפרסם בשל עבודתו בנושא ההיסטוריה של האלגברה, וההיסטוריה של המתמטיקה.
קליינר זכה בפרס קרל אלנדורפר ב-1987 על מאמרו על התפתחות תורת הקבוצות ופעם נוספת ב-1992 על מאמרו הסוקר את ההתפתחות של הוכחות קבילות במתמטיקה. ב-1990 זכה בפרס ג'ורג' פוליה על מאמרו על התפתחות מושג הפונקציה, וב-1995 זכה בפרס לסטר רנדולף פורד, יחד עם נצה מובשוביץ-הדר. באמצע העשור הראשון של המאה ה-21 היה סגן נשיא של האגודה הקנדית לפילוסופיה והיסטוריה של המתמטיקה.